250 ಕಿ.ಮೀ ದೂರದ ಗುರಿಯನ್ನು ಹೊಡೆದುರುಳಿಸುವ ಪೃಥ್ವಿ2 ಕ್ಷಿಪಣಿಯ ಪರೀಕ್ಷಾರ್ಥ ಉಡಾವಣೆ ಯಶಸ್ವಿ ಬಲಸೋರ್, ಒಡಿಶಾ: ಡಿಆರ್ಡಿಒರಕ್ಷಣಾ ಸಂಶೋಧನೆ ಮತ್ತು ಅಭಿವೃದ್ಧಿ ಸಂಸ್ಥೆ ಅಭಿವೃದ್ಧಿ ಪಡಿಸಿರುವ ಬಹು ನಿರೀಕ್ಷಿತ ದೇಶೀಯ ಅಣ್ವಸ್ತ್ರ ಕ್ಷಿಪಣಿ ಪೃಥ್ವಿ2 ಬ್ಯಾಲಿಸ್ಟಿಕ್ನ ಮೊದಲ ಪರೀಕ್ಷಾರ್ಥ ಉಡಾವಣೆ ಯಶಸ್ವಿಯಾಗಿದೆ. ಶತ್ರು ವಾಹನಗಳು 250 ಕಿ.ಮೀ ದೂರದಲ್ಲಿದ್ದರೂ ಅವುಗಳನ್ನು ಹೊಡೆದುರುಳಿಸುವ ಸಾಮರ್ಥ್ಯ ಹೊಂದಿರುವ ಪೃಥ್ವಿ2 ಕ್ಷಿಪಣಿಯ ಪರೀಕ್ಷಾರ್ಥ ಉಡಾವಣೆಯನ್ನು ಒಡಿಶಾದ ಬಲಸೋರ್ನಲ್ಲಿರುವ ಸೇನೆಯ ಪರೀಕ್ಷಾ ವಲಯದಲ್ಲಿ ಇಂದು ನಡೆಸಲಾಗಿದ್ದು, ಮೊದಲ ಉಡಾವಣೆಯಲ್ಲಿಯೇ ಪೃಥ್ವಿ2 ಯಶಸ್ವಿಯಾಗಿದೆ. ಇನ್ನು ಕಳೆದ ಸೆಪ್ಟೆಂಬರ್ 30ರಂದು 400 ಮೀ ದೂರದ ಶತ್ರು ವಾಹನಗಳನ್ನು ಹೊಡೆದುರುಳಿಸಬಲ್ಲ ಬ್ರಹ್ಮೋಸ್ ಸೂಪರ್ಸಾನಿಕ್ ಕ್ರೂಸ್ ಕ್ಷಿಪಣಿಯ ವಿಸ್ತೃತ ಆವೃತ್ತಿಯ ಪರೀಕ್ಷೆ ಕೂಡ ಯಶಸ್ವಿಯಾಗಿತ್ತು. ಈ ಕ್ಷೀಪಣಿಯ ಪರೀಕ್ಷೆಯನ್ನು ಕೂಡ ಬಲಸೋರ್ನ ಪರೀಕ್ಷಾ ವಲಯದಲ್ಲಿ ನಡೆಸಲಾಗಿತ್ತು. ಒಂದರ ಮೇಲೊಂದರಂತೆ ಎರಡು ಕ್ಷೀಪಣಿಗಳ ಪರೀಕ್ಷೆ ಯಶಸ್ವಿಯಾಗಿದ್ದು, ಭಾರತೀಯ ವಾಯುಸೇನೆಯ ಬಲ ಹೆಚ್ಚಿಸಿದಂತಾಗಿದೆ.